ՀՀ կառավարությունը մերժել է Արմեն Աշոտյանի մշակած օրենսդրական նախագիծը։ ՀՀԿ գործիչը առաջարկում էր փոփոխություն կատարել «Պաշտոնատար անձանց գործունեության ապահովման, սպասարկման և սոցիալական երաշխիքների մասին» ՀՀ օրենքում։ Մասնավորապես նախատեսվում էր վարչապետին տրամադրվող ինքնաթիռից և ուղղաթիռից օգտվելու նոր կարգ սահմանել։ Նախագծում շեշտվում էր, որ այլ բարձրաստիճան պաշտոնատար անձանց կողմից տվյալ օդանավից և ուղղաթիռից օգտվելու մասին տեղեկությունները, որում պետք է նշվի օգտվող անձանց տվյալները, օգտագործման նպատակը և պետական բյուջեից հատկացված գումարի չափը, կանխավ հրապարակումներ կատարվեն ՀՀ վարչապետի պաշտոնական ինտերնետային կայքում 5 աշխատանքային օրվա ընթացքում։ Արմեն Աշոտյանը, նախաձեռնությունը հիմնավորել էր նշելով, որ նման փոփոխությունը կապահովի թափանցիկություն ՀՀ պետական բյուջեի միջոցների հաշվին կատարվող ծախսերի նկատմամբ։